آمریکانین قلوبال هاوا اوستونلوغو ساغلاماق مقصدیله ایکی ایلدیر کی، هاوا‌دان هاوایا اوزون منزیل‌لی موشک پروژه‌سی اوزرینده چالیشدیغی اورتایا چیخدی.
آیرینتی‌لار گیزلی توتولارکن پروژه ایله باغلی ایشلر، ساوونما باخان‌لیغی‌نین (پنتاگون) توپلوما آچیقلادیغی 2018 بودجه‌سیله باغلی پروقرام‌لاردان آیدین اولدو.
"آمریکان فلایت گلوبال" آدلی آواجیلیق ژورنالیندا یئر آلان مقاله‌ده "اوزون منزیل‌لی آنگاژمان سیلاحی (LREW) " موشکی‌نین دیزاین، موهندیس‌لیک، ووروش سیستم‌لریله باغلی تحلیل‌لری‌نین اؤتن ایل تاماملاندیغی بیلدیریلدی.
پنتاگونون 2018 مالی ایلین بودجه‌سینده ده "اوغورلو شکیلده باشا چاتاندا LREW، بیردن چوخ گوج قوموتانلیغینا وئریله‌جک". ایفاده‌لری ایستیفاده ائدیلدی.
موشک ایشی ایله باغلی معلومات‌لارا، بودجه‌نین "یوکسه‌لن قابیلیت‌لرین تکنولوژی اینکیشافی" باش‌لیغی آلتین‌داکی بؤلومده یئر وئریلیب. سؤزو قونوسو سیلاحین آمریکانین قلوبال هاوا اوستون‌لوگونه اؤنملی قاتقیلار تقدیم ائدجگی وورغولانیب.
بون‌دان باشقا، موشک‌ین حاضیردا ایستیفاده ائدیلن، ساوونما شیرکتی رایتون طرفین‌دن اوره‌تیلن و "آمریکانین ان اینکیشاف ائتمیش هاوا‌دان هاوایا موشک‌لری" کیمی تانینان" AIM-120D AMRAAM " موشک‌ین یئرینی آلاجاغی و باشلیجا اولا‌راق بئشینجی نسیل ساواش اوچاقلاری F-22 لرده ایستیفاده ائدیله‌جگی قید ائدیلیر.
پنتاگونون، بو پروژه‌یه، چین و روسیا ساوونما صنایعسی‌نین مسافه‌سی تخمینن 160 کیلومتر اولان AIM-120D  موشکلرین‌دن داها اینکیشاف ائتمیش موشک‌لر دوزتمه‌یه چالیشماسینا قارشی گیریشدیگی ادعا ائدیلیر.
